smcproject/ml-wiki-sentences huggingface dataset:
ചരിത്രപരമായി, പ്രാചീന നിയർ ഈസ്റ്റിലെ ഏറ്റവും പ്രധാനപ്പെട്ട പ്രദേശങ്ങളിലൊന്നായ ഖുസെസ്ഥാനെയാണ് ചരിത്രകാരന്മാർ സൂസ തലസ്ഥാനമായ പുരാതന എലാം എന്ന് വിളിക്കുന്നത്.
എലാമുകളിൽനിന്ന് നിന്ന് അവർ കീഴടക്കിയ സമയത്തെ എലാമിന്റെ പഴയ അക്കീമെനിഡ് പേർഷ്യൻ നാമമായ ഹുജിയ ആധുനിക കാലത്ത് നിലവിലുണ്ട്.
"ഖുസിന്റെ നാട്" എന്നർഥമുള്ള ഖുസെസ്താൻ, ഈ പ്രവിശ്യയിലെ യഥാർത്ഥ നിവാസികളായ "സൂസിയൻ" ജനതയെ സൂചിപ്പിക്കുന്നു (പഴയ പേർഷ്യൻ "ഹുസ" അല്ലെങ്കിൽ ഹൂജ, നഖ്ഷ്-ഇ റോസ്തമിലെ മഹാനായ ദാരിയസിന്റെ ശവകുടീരത്തിലെ ലിഖിതത്തിലെന്നപോലെ).
അവർ "ഹൗജ" അല്ലെങ്കിൽ "ഹൂജ" എന്ന് രേഖപ്പെടുത്തിയിരിക്കുന്ന എബ്രായ സ്രോതസ്സുകളിലെ ഷൂഷൻ ആണ്.
മധ്യ പേർഷ്യൻ ഭാഷയിൽ, ഈ പദം "ഖുസ്", "കുസി" എന്നിങ്ങനെ പരിണമിക്കുന്നു.
ഇസ്ലാമിന് മുമ്പുള്ള പാർത്ഥോ-സസാനിയൻ ലിഖിതങ്ങൾ ഈ പ്രവിശ്യയുടെ പേര് ഖ്വുസെസ്താൻ എന്നാണ് നൽകുന്നത്.
ഖുൺ ചായ് ദേശീയോദ്യാനം
ഖുൺ ചായ് ദേശീയോദ്യാനം ( Thai : อุทยานแห่งชาติขุนแจ ) തായ്‌ലാന്റിലെ ചിയാങ് റായി പ്രവിശ്യയിലെ ഒരു ദേശീയോദ്യാനമാണ്.
ഉയർന്ന കൊടുമുടികളും വെള്ളച്ചാട്ടങ്ങളും നിറഞ്ഞതാണിത്.
ഉയരമനുസരിച്ച് അനേകം തരം വനമേഖലകൾ ഉണ്ട്.
മുളകൾ നിറഞ്ഞ വനം,ഇലകൊഴിയും വനങ്ങൾ, പൈന്മരക്കാടുകൾ, മഴക്കാടുകൾ, നിത്യഹരിതവനങ്ങൾ എന്നിവ ഇവിടെക്കാണാം.
ജന്തുജാലങ്ങളിൽ കറുത്ത ഏഷ്യൻ കരടി , സയാമീസ് മുയൽ , സുമാത്രൻ മെറോ , കുരയ്ക്കുന്ന മാൻ , ഹോഗ് ബാഡ്ജർ , തേവാങ്ക്, വെള്ളകൈകളുള്ള ഗിബ്ബൻ കുരങ്ങ് , പുള്ളിപ്പുലിപ്പൂച്ച , കാട്ടുപന്നി എന്നിവ ഉൾപ്പെടുന്നു.
ഉരഗങ്ങളിൽ രാജവെമ്പാല , പല്ലികൾ , അരണ എന്നിവ കാണപ്പെടുന്നു.
സ്കാർലെറ്റ് മിനിവെറ്റ് , ചുവന്ന കാട്ടുകോഴി , പ്രാപ്പിടിയൻ , കാക്കത്തമ്പുരാൻ , white-crowned forktail , മീൻകൂമൻ , ചുട്ടിപ്പരുന്ത് , ഗൗളിക്കിളി , blue-throated barbet , ചെമ്പുകൊട്ടി , നാടൻ ഇലക്കിളി തുടങ്ങിയ പക്ഷികളും ഇവിടെയുണ്ട്.
അവലംബം Khun Chae National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഖുസ്തിയാൻ നുറൂറു ദേശീയോദ്യാനം
ഖുസ്തിയാൻ നുറൂറു ദേശീയോദ്യാനം ( മംഗോളിയൻ : Хустайн нуруу, Birch Mountains ), റ്റോവ് പ്രവിശ്യയിൽ (ഐമാഗ്) സ്ഥിതിചെയ്യുന്ന മംഗോളിയയിലെ ഔരു ദേശീയോദ്യാനമാണ് .
ഈ ദേശീയോദ്യാനം ഹുസ്തായി ദേശീയോദ്യാനം എന്ന പേരിലും അറിയപ്പെടുന്നു.
റ്റൂൾ നദി ദേശീയോദ്യാനത്തിനുള്ളിലൂടെയാണൊഴുകുന്നത്.
1993 ൽ മംഗോളിയൻ സർക്കാർ ഹുസ്തായ ദേശീയോദ്യാനം ഒരു പ്രത്യേക പരിരക്ഷിത പ്രദേശമായി പ്രഖ്യാപിച്ചിരുന്നു.
ഇത് അന്യംനിന്നുപോയ റ്റാഖി (പ്രസെവാൽക്കി കുതിര) കുതിരകളുടെ ഹുസ്തയിൻ നുറൂറുവിലെ പുനരവതരണ പദ്ധതി പ്രഖ്യാപിച്ചതിന് ഒരു വർഷത്തിനു ശേഷമായിരുന്നു.
ഖുസ്തിയൻ നുറൂറു ദേശീയോദ്യാനം, ഖെൻറ്റി പർവ്വതനിരയിലൂടെ , റ്റോവ് പ്രവിശ്യയിലെ അൽറ്റാൻബുലാഗ് , അർഗാലാൻറ് , ബയാൻഖാൻഗായി സൌംസ് എന്നിവയുടെ അതിർത്തിയിലുള്ള മംഗോളിയൻ സ്റ്റെപ്പി യുടെ പടിഞ്ഞാറൻ അറ്റം വരെയുള്ള പ്രദേശം ഉൾക്കൊള്ളുന്നു.
ഈ ദേശീയോദ്യാനം പടിഞ്ഞാറ് തലസ്ഥാനനഗരമായ ഉലാബാറ്ററിൽനിന്ന് 100 കിലോമീറ്റർ ദൂരത്തിലാണ് സ്ഥിതിചെയ്യുന്നത്.
ഖുഷ്തിയ
പടിഞ്ഞാറൻ ബംഗ്ലാദേശിലെ ഖുലാന അഡ്മിനിസ്ട്രേറ്റിവ് ഡിവിഷനിലുള്ള ഒരു ജില്ലയാണ് ഖുഷ്തിയ ( ബംഗാളി : কুষ্টিয়া জেলা) .
ഇന്ത്യാവിഭജനം മുതൽക്കു തന്നെ ഖുഷ്തിയ ഒരു പ്രത്യേക ജില്ലയായി നിലനിന്നിരുന്നു.
അതിനു മുമ്പ് ബ്രിട്ടീഷ് ഇന്ത്യയുടെ കീഴിൽ ബംഗാൾ പ്രൊവിൻസിലുള്ള  നാദിയ ജില്ലയുടെ ഭാഗമായിരുന്നു.
ഖുഷ്തിയ അനേകം പ്രശസ്ത വ്യക്തിളുടെ ജന്മദേശം കൂടിയാണ്, പ്രത്യേകിച്ച് എഴുത്തുകാരും കവികളും.
ഇന്നത്തെ ഖുഷ്തിയയിൽ ശിലൈദാഹാ കുത്തിബാരി എന്ന പേരിൽ ഒരു ഇസ്ലാമിക് യൂണിവേഴ്സിറ്റി നിലനിൽക്കുന്നു.
ഭൂമിശാസ്ത്രം Gorai river in Kushtia town
ഖുഷ്തിയ ജില്ലയുടെ ചുറ്റളവ് 1608.80 സ്ക്വയർ കിലോമീറ്ററാണ്.
വടക്കുഭാഗത്ത് രാജ്ഷാഹി, നത്തോർ, പബ്ന ജില്ലകളും തെക്കുഭാഗത്ത് ച്യുടാങ്ക, ഛെനെയ്ടാ ജില്ലകളും കിഴക്കുഭാഗത്ത് രാജ്ബാറി ജില്ലയും പടിഞ്ഞാറ് മെഹെർപൂർ ജില്ലയും പശ്ചിമബംഗാളുമാണ് അതിർത്തികൾ.
ഗംഗ, ഗൊറയ്-മൊധുമോട്ടി, മാതാഭംഗ, കാലിഗൊംഗ, കുമാർ എന്നിവയാണ് ഈ ജില്ലയിലൂടെ ഒഴുകുന്ന പ്രധാന നദികൾ.
ഈ ജില്ലയിൽ അനുഭവപ്പെടുന്ന ഏറ്റവും കൂടിയ ചൂട്  37.8 °C ആണ്.
അതുപോലെ ഏറ്റവും കുറഞ്ഞ ചുട് 9.2 °C ഉം ആണ്.
ശരാശരി വർഷപാതം 1,467 മില്ലീമീറ്ററാണ്.
ഖുഷ്ബീർ കൗർ ഇംഗ്ലീഷ് വിലാസം https://ml.wikipedia.org/wiki/Khushbir_Kaur
ഖുഷ്ബീർ കൗർ ( ജുലൈ 9, 1993) 20 കിലോമീറ്റർ നടത്തത്തിലെ ഇന്ത്യൻ മത്സരാർത്ഥിയാണ്.
2012 ഇൽ ശ്രീലങ്കയിലെ കൊളംബോയിൽ വച്ചു നടന്ന ഏഷ്യൻ ജൂനിയർ അത്ലറ്റിക്സ് ചാമ്പ്യൻഷിപ്പിൽ 10000 മീറ്ററിൽ വെങ്കലമെഡൽ നേടിയതാണ് ഖുഷ്ബീറിനെ പ്രശസ്തയാക്കിയത്.
2013 ഇലെ ലോക ചാമ്പ്യൻഷിപ്പിലും 20 കിലോമീറ്റർ വിഭാഗത്തിൽ ഖുഷ്ബീർ പങ്കെടുത്തിരുന്നു.
അന്ന് 1:34:28 ഉള്ളിൽ പൂർത്തിയാക്കി മുപ്പത്തൊൻപതാം സ്ഥാനത്തായിരുന്നു അവർ.
2014 ഇൽ ജപ്പാനിൽ നടന്ന ഏഷ്യൻ വാക്കിംഗ് ചാമ്പ്യൻഷിപ്പിൽ 1:33:37 ഇൽ മൂന്നാമതായി ഖുഷ്ബീർ മത്സരം പൂർത്തിയാക്കി.
ഖുസാർ
അസർബെയ്ജാനിലെ ഒരു നഗരമാണ് ഖുസാർ ( Qusar - Kusary ; Azerbaijani: Qusar , Lezgian: Кцlар).
അസർബെയ്ജാനിലെ ഖുസാർ റയോൺ(ജില്ല)യുടെ ആസ്ഥാന നഗരമാണിത്.
ഗ്രേറ്റർ കോക്കസസ് താഴ്‌വരയിലും, കുസാർചായ് നദിക്കു സമീപത്തായും ഖുദാത് റെയിൽവേ സ്‌റ്റേഷനിൽ നിന്ന് 35 കിലോമീറ്റർ തെക്കുപടിഞ്ഞാറായി, രാജ്യ തലസ്ഥാന നഗരമായ ബാക്കുവിൽ നിന്ന് 180 കിലോമീറ്റർ അകലെയുമായാണ് ഖുസാർ സ്ഥിതി ചെയ്യുന്നത്‌.
ഏഴാം നൂറ്റാണ്ട് മുതൽ, തെക്കൻ കോക്കസസ് അറബികൾ കീഴടക്കാൻ തുടങ്ങി.
ചരിത്രപരമായ കണക്കുകൾ പ്രകാരം അറബികൾ ഇന്നത്തെ ഖുസാർ റയോണിന്റെ പ്രദേശത്തെത്തി.
അൽ ഖൗസർ എന്ന അറബി പദത്തിൽ നിന്നാണ് ഈ നഗരത്തിന് ഖുസാർ എന്ന പേര് ലഭിച്ചതെന്നാണ് ഒരു വിഭാഗം ചരിത്രകാരൻമാർ പറയുന്നത്.
ഖുർ ആനിൽ പരാമർശിക്കപ്പെട്ട ഒരു നദിയാണ് അൽ ഖൗസർ- സമൃദ്ധിയുടെ ഒരു നദി, അതായത് ഒരു സ്വർഗ്ഗീയ നദി, അതിലെ വെള്ളം പാലിനേക്കാൾ വെളുത്തതും തേനിനേക്കാൾ മധുരമുള്ളതുമാണെന്നാണ് വിശ്വാസം.
അതിന്റെ സുഗന്ധം കസ്തൂരിയേക്കാൾ മനോഹരമാണ്, മനോഹരമായ നീളമുള്ള കഴുത്തുകളുള്ള ഒട്ടകങ്ങളുടെ കഴുത്ത് പോലുള്ള പക്ഷികൾ അതിനു ചുറ്റും പറക്കുന്നു.
ഖൗസർ നദിയിൽ നിന്നാണ് ഈ സ്ഥലത്തിന് ഈ പേര് ലഭിച്ചത്.
ആധുനിക ചരിത്രകാരന്മാർ വിശ്വസിക്കുന്നത് ഖൗസാർ എന്ന പേരിലാണ് ഖുസാർ എന്ന പേര് ഉണ്ടായതെന്നാണ്..
ചരിത്രം ലെർമോണ്ടോവിന്റെ സന്ദർശനം ലെർമോണ്ടോവിന്റെ വീട്
1836-ൽ മിഖായേൽ ലെർമോണ്ടോവ് ഖുസാർ സന്ദർശിച്ചു.
അവിടെ അദ്ദേഹം ശാസ്ത്രജ്ഞനും തത്ത്വചിന്തകനുമായ ഹാജി അലി എഫെൻഡിയുമായി കൂടിക്കാഴ്ച നടത്തി.
ഒരു പ്രമുഖ ആഷിക് ലസ്ഗി അഹ്മദിൽ നിന്ന് 'ആശിക് ഖാരിബ്' എന്ന ഒരു കഥ അദ്ദേഹം കേട്ടു; പിന്നീട് അതിന്റെ ഉദ്ദേശ്യങ്ങളെ അടിസ്ഥാനമാക്കി അദ്ദേഹം തന്റെ പ്രസിദ്ധമായ കൃതിയായ 'ആശിക് ഖരിബ്' എഴുതി.
കവിയുടെ ഹോം മ്യൂസിയം ലെർമോണ്ടോവിന്റെ പ്രസിദ്ധമായ വരികൾ ആലേഖനം ചെയ്ത ഒരു സ്മാരക ഫലകത്തോടുകൂടി നഗരത്തിൽ ഇപ്പോഴും സ്ഥിതിചെയ്യുന്നുണ്ട്.
ഹോറി കോക്കസസ്, ഞാൻ നിങ്ങളെ സ്വാഗതം ചെയ്യുന്നു!
ഞാൻ നിങ്ങളുടെ പർവതങ്ങൾക്ക് അപരിചിതനല്ല.
ഞാൻ എങ്ങനെ സ്നേഹിച്ചു, എന്റെ കോക്കസസ്, നിങ്ങളുടെ മക്കളുടെ ആയോധന മനോഭാവം.
അവലംബം ↑ The State Statistical Committee of the Azerbaijan Republic ↑ Смысловой перевод священного Корана на русский язык Кулиева Эльмира ↑ The Ministry of Culture and Tourism of Azerbaijan: Gusar city ↑
ഖുസ്തപ്പ്
ഖുസ്തപ്പ് ( അർമേനിയൻ : Խուստուփ) അർമേനിയയിലെ തെക്കൻ സ്യൂനിക് പ്രവിശ്യയിൽ , കപാന്റെ തെക്ക് ഭാഗത്തായി സ്ഥിതി ചെയ്യുന്ന ഒരു പർവതമാണ്.
പർവതത്തിന്റെ ഉയരം 3,206 മീറ്ററാണ്.
ഖുസ്തപ് പർവതത്തിന്റെ വടക്കേയറ്റത്തുനിന്നാണ് വചഗാൻ നദി ഉത്ഭവിക്കുന്നത്.
അർമേനിയൻ ദേശീയ നായകനും സൈനിക നേതാവുമായിരുനന ഗാരെഗിൻ നഷ്ദെ ഖുസ്തപ് പർവതത്തിന്റെ ചരിവുകളിലാണ് അടക്കം ചെയ്യപ്പെട്ടത്.
ഖുൻ ഖാൻ ദേശീയപാർക്ക്
ഖുൻ ഖാൻ ദേശീയപാർക്ക് ( Thai : อุทยานแห่งชาติขุนขาน ) തായ്‌ലന്റിലെ ചിയാങ്മയി പ്രവിശ്യയിൽ സ്ഥിതിചെയ്യുന്ന ദേശീയ പാർക്കാണ്.
ഈ പർവ്വതപ്രദേശത്തുള്ള ദേശീയപാർക്കിൽ വനങ്ങളും ജലപാതങ്ങളും കാണാം.
ഖുൻ ഖാൻ ദേശീയപാർക്ക് ചിയാങ്മയിപട്ടണത്തിൽ നിന്നും 50 കിലോമീറ്റർ പടിഞ്ഞാറ് ആണ് സ്ഥിതിചെയ്യുന്നത്.
സമോങ്, മയി ചയെം എന്നീ ജില്ലകളിലായാണിത് കിടക്കുന്നത്.
240 കിലോമീറ്ററോളമുണ്ട് വിസ്തീർണ്ണമുണ്ട്.
താനോൺ തോങ് ചായ് പർവ്വതനിരയിലാണിത് സ്ഥിതിചെയ്യുന്നത്.
500 മീറ്റർ മുതൽ 1,708 മീറ്റർ വരെ ഉയരമുണ്ട് ഈ പർവ്വതനിരയ്ക്ക്.
ഈ ദേശീയപാർക്കിൽ രണ്ട് വെള്ളച്ചാട്ടങ്ങളുണ്ട്.
7 തട്ടുള്ള ഹുവായി മായെ നാ പോ ജലപാതവും ഹുവായി താട് എന്ന രണ്ട് തട്ടുള്ള വെള്ളച്ചാട്ടവും.
സസ്യജാലവും ജന്തുജാലവും Calotropis gigantea
ഈ പാർക്കിൽ പലതരം വനവിഭാഗങ്ങളുണ്ട്.
1000 മീറ്റർ ഉയരത്തിലുള്ള കന്യാവനങ്ങൾ ഇവിടത്തെ പ്രത്യേകതയുണ്ട്.
ഇവിടെ അനേകതരം അപൂർവ്വയിനം സസ്യങ്ങളുണ്ട്.
three-needled pine, Pinus merkusii, Malacca tree, Mammea siamensis, Malabar ironwood, Baccaurea ramiflora, Calotropis gigantea, Shorea siamensis, Dipterocarpus intricatus, Dipterocarpus tuberculatus, Dioscorea alata, Xylia xylocarpa Gmelina arborea എന്നിവ അപൂർവ്വസസ്യങ്ങളാണ്.
ഖുൻ ഖാൻ ദേശീയപാർക്കിൽ അനേകം ജന്തുസ്പീഷീസുകളുമുണ്ട്.
കടുവ, കാട്ടുപന്നി, കുരയ്ക്കുന്ന മാൻ, ഗൊറാൽ, മുള്ളൻപന്നി, ഇത്തിൾപ്പന്നി, മാസ്കിഡ് പനമരപ്പട്ടി, കീരി എന്നിവയെ ഇവിടെ കാണാനാവും.
വേഴാമ്പൽ, റെഡ് ജിങ്കിൾ ഫോൾ എന്നീ പക്ഷികളുമുണ്ട്.
അവലംബം പുറം കണ്ണികൾ Concise Khun Khan National Park information Archived 2015-11-18 at the Wayback Machine .
from the Tourism Authority of Thailand
കെ. കൃഷ്ണൻകുട്ടി
ജനതാദൾ കർഷക  നേതാവും വൈദ്യുതി വകുപ്പ് മന്ത്രിയുമാണ് കെ. കൃഷ്ണൻകുട്ടി (ജനനം :13 ആഗസ്റ്റ് 1944).
അനെർട്ടിന്റെ ചുമതലയും വഹിക്കുന്നു.
സോഷ്യലിസ്റ്റ് ജനത (ഡെമോക്രാറ്റിക്) സംസ്ഥാന സീനിയർ  വൈസ് പ്രസിഡന്റായിരിക്കെ 2013 ജൂണിൽ പാർട്ടിയിൽ നിന്ന് രാജി വെച്ചു.
ആറ്, ഏഴ്, ഒൻപത് നിയമസഭകളിലേക്ക് പാലക്കാട്ടെ ചിറ്റൂർ നിയമസഭാ മണ്ഡലത്തിൽ നിന്നാണ് തെരഞ്ഞെടുക്കപ്പെട്ടത്.
ഒന്നാം പിണറായി മന്ത്രിസഭയിൽ ജലവിഭവമന്ത്രിയായിരുന്നു.
കുഞ്ഞുകുട്ടിയുടെ മകനായി പാലക്കാട് ജനിച്ചു.
ഇന്ത്യൻ നാഷണൽ കോൺഗ്രസ് പ്രവർത്തകനായി രാഷ്ട്രീയത്തിലെത്തി.
പിന്നീട് ജനതാ പാർട്ടിയുമായി ബന്ധപ്പെട്ട്  പ്രവർത്തിച്ചു.
പെരുമാട്ടി സർവീസ് കോപ്പറേറ്റീവ് ബാങ്ക് പ്രസിഡന്റ്, സ്റ്റേറ്റ് കോപ്പറേറ്റീവ് ബാങ്കിന്റെയും പാലക്കാട് ജില്ലാ കോപ്പറേറ്റീവ് ബാങ്കിന്റെയും ഡയറക്ടർ, നാഷണൽ ലേബർ ഓർഗനൈസേഷന്റെ സംസ്താന ട്രഷറർ എന്നീ നിലളിലെല്ലാം പ്രവർത്തിച്ചു.
ജനതാദൾ പാർട്ടി പിളർന്നപ്പോൾ എം.പി. വീരേന്ദ്രകുമാറിനൊപ്പം സോഷ്യലിസ്റ്റ് ജനത (ഡെമോക്രാറ്റിക്) രൂപീകരിച്ചു.
അതിന്റെ സംസ്ഥാന സീനിയർ  വൈസ് പ്രസിഡന്റായിരിക്കെ രാജി വെച്ചു.
2016-ന് പുറമെ 1980, 82, 91 ,2016, 21വർഷങ്ങളിൽ ചിറ്റൂരിൽ നിന്ന്തിരഞ്ഞെടുക്കപ്പെട്ടു.
2018 നവംബറിലാണ് ആദ്യമായി മന്ത്രിയായി ചുമതലയേറ്റത്.
സ്വയം കൃഷിക്കാരൻ കൂടിയായ ഇദ്ദേഹം ജലസേചനത്തെപ്പറ്റി വർഷങ്ങളോളം ദീർഘമായ പഠനങ്ങൾ നടത്തിയിട്ടുണ്ട്.
ജലസേചന തർക്കങ്ങളിൽ താത്പര്യത്തോടെ ഇടപെടാറുണ്ട്.
വൈദ്യുതി ഉല്പാദനം വർദ്ധിപ്പിക്കാനും എല്ലാ വീടുകളെയും സോളാർ വൈദ്യുത ഉല്പാദനം ആരംഭിക്കാനും ഉള്ള പദ്ധതികൾ  KSEBനടപ്പാക്കി വരുന്നു.
അവലംബം ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ http://www.niyamasabha.org/codes/members/m315.htm ↑ {{ cite news }} : Check date values in: | accessdate= and | date= ( help )
കെ. കൃഷ്ണസ്വാമി റാവു ഇംഗ്ലീഷ് വിലാസം https://ml.wikipedia.org/wiki/K.
_Krishnaswamy_Rao
ഇൻഡ്യൻ സിവിൽ സർവന്റ്, ന്യായാധിപൻ, ഭരണകർത്താവ് എന്നീ രംഗങ്ങളിൽ പ്രവർ‌ത്തിച്ചിട്ടുള്ള ദിവാൻ ബഹാദൂർ കാഞ്ചി കൃഷ്ണസ്വാമി റാവു സി.ഐ.ഇ.
(1845–1923) 1898 മുതൽ 1904 വരെ തിരുവിതാംകൂറിന്റെ ദിവാനായിരുന്നു.
1845 സെപ്റ്റംബറിൽ സേലത്താണ് ഇദ്ദേഹം ജനിച്ചത്.
ഇദ്ദേഹത്തിന്റെ അച്ഛൻ കാഞ്ചി വെങ്കട്ട റാവു ജില്ലാ കളക്ടറേറ്റിലെ ഹുസൂർ ശിരസ്തദാറായിരുന്നു.
16-ആം വയസ്സിൽ മട്രിക്കുലേഷൻ പൂർത്തിയായതോടെ ഇദ്ദേഹം സർക്കാർ സർവ്വിസിൽ പ്രവേശിച്ചു.
നെല്ലൂർ ജില്ലാ കോടതിയിലെ രേഖകളുടെ സൂക്ഷിപ്പുകാരനായി 1864 ഒക്റ്റോബറിലാണ് ഇദ്ദേഹം ജോലിയിൽ പ്രവേശിച്ചത്.
20 രൂപയായിരുന്നു ശമ്പളം.
1867-ൽ ഇദ്ദേഹത്തിന് ശിരസ്തദാറായി ജോലിക്കയറ്റം ലഭിച്ചു.
1870 ജൂലൈ മാസത്തിൽ ഇദ്ദേഹം ജില്ലാ മുനിസിഫായി.
1883-ൽ കോകനാടയിലെ സബ് ജഡ്ജായി ഇദ്ദേഹം നിയമിതനായി.
1894 മേയ് മാസത്തിൽ ഇദ്ദേഹത്തെ മഹാരാജാവ് തിരുവിതാംകൂറിലെ ചീഫ് ജസ്റ്റിസായി നിയമിച്ചു.
1898-ൽ ദിവാനായി നിയമിക്കപ്പെടും വരെ ഇദ്ദേഹം ചീഫ് ജസ്റ്റിസായി തുടർന്നു.
1923-ലാണ് കൃഷ്ണസ്വാമി റാവു മരിച്ചത്.
കെ. കൃഷ്ണകുമാർ ഇംഗ്ലീഷ് വിലാസം https://ml.wikipedia.org/wiki/K.
_Krishna_kumar
കേരള സംഗീത നാടക അക്കാദമി പുരസ്കാരം നേടിയ കർണാടക സംഗീതജ്ഞനാണ് ട്രിവാൻഡ്രം കൃഷ്ണകുമാർ എന്ന കെ. കൃഷ്ണകുമാർ (ജനനം :1973).
പ്രൊഫ.വൈ. കല്യാണസുന്ദരത്തിന്റെയും ഗായിക ശാരദ കല്യാണസുന്ദരത്തിന്റെയും മകനായി തിരുവനന്തപുരത്ത് ജനിച്ചു.
ബാല പ്രതിഭകൾക്കുള്ള ദേശീയ ടാലന്റ് സ്കോളർഷിപ്പ് നേടി, നെയ്യാറ്റിൻകര മോഹനചന്ദ്രന്റെ പക്കൽ നിന്ന് സംഗീതമഭ്യസിച്ചു.
പിന്നീട് ചെന്നൈയിൽ ഡോ.ബാലമുരളീകൃഷ്ണയുടെ ശിഷ്യനായി.
പ്രശസ്ത കർണാടക സംഗീതജ്ഞയും ചലച്ചിത്ര പിന്നണി ഗായികയുമായ ബിന്നി കൃഷ്ണകുമാറാണ് ഭാര്യ.
ബിന്നിക്കും 2012 ലെ കേരള സംഗീത നാടക അക്കാദമി പുരസ്കാരം ലഭിച്ചിരുന്നു.
ആൽബങ്ങൾ ശക്തിഗണപതിം തിരുവാഭരണം എന്റെ ദൈവം ശിവം ശിവമയം പുരസ്കാരങ്ങൾ ചെമ്പൈ പുരസ്കാരം തുളസീവന പുരസ്കാരം കേരള സംഗീത നാടക അക്കാദമി പുരസ്കാരം(2013) അവലംബം ↑ അധിക വായനയ്ക്ക് Blend of class and melody Flawless rendition Quiet Flows The Karamana: Two of a kind പുറം കണ്ണികൾ വെബ്സൈറ്റ്
കെ. കൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/K.
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു കെ. കൃഷ്ണപിള്ള .
പുനലൂർ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം രണ്ടും നാലും കേരളനിയമസഭകളിൽ അംഗമായത്.
1924 ജൂൺ ഏഴിനാണ് ജനനം.
1943-ൽ റോയൽ നേവിയിൽ ജോലിയിൽ പ്രവേശിച്ചു, എന്നാൽ നാവിക സമരത്തിൽ പങ്കെടുത്തതിന്റെ പേരിൽ 1946-ൽ ഇദേഹത്തെ സർവ്വീസിൽ നിന്നും പിരിച്ചുവിട്ടു.
ഇന്ത്യൻ നാഷണൽ കോൺഗ്രസിലൂടെ രാഷ്ട്രീയത്തിൽ പ്രവേശിച്ച അദ്ദേഹം പിന്നീട് കമ്മ്യൂണിസ്റ്റ് പാർട്ടിയിൽ അംഗമായി.
1987 ജൂലൈ അഞ്ചിന് ഇദ്ദേഹം അന്തരിച്ചു.
വഹിച്ച പദവികൾ കേരള നിയമസഭാംഗം - രണ്ട്, നാല് കേരളനിയമസഭ - പുനലൂർ മണ്ഡലം പ്രൈവറ്റ് മെമ്പേഴ്സ് ബിൽസ് റെസലൂഷ്യൻ - നിയമസഭാ കമ്മിറ്റിയുടെ ചെയർമാൻ -1970-72 പുനലൂർ ഗ്രാമപഞ്ചായത്ത് പ്രസിഡന്റ് സി.പി.ഐ. സ്റ്റേറ്റ് കൗൺസിൽ അംഗം അവലംബം
കെ. കൃഷ്ണൻ വാര്യർ
കേരളത്തിലെ കമ്മ്യൂണിസ്റ്റ് പാർട്ടിയുടെ ഒരു നേതാവായിരുന്നു കെ കൃഷ്ണൻ വാര്യർ .1957 ലും 1962 ലും ലോക് സഭയിലേക്ക് തിരഞ്ഞെടുക്കപ്പെട്ടു.
തൃശ്ശൂർ ലോക്സഭാ മണ്ഡലത്തെയാണ് അദ്ദേഹം പ്രതിനിധീകരിച്ചത്.
കെ. കുമാർ ഇംഗ്ലീഷ് വിലാസം https://ml.wikipedia.org/wiki/K.
_Kumar ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
This article has an unclear citation style .
ഇന്ത്യൻ സ്വാതന്ത്ര്യ ലബ്ധിക്കു മുമ്പുള്ള ദേശീയ നവോത്ഥാന കാലഘട്ടത്തിലെ പ്രമുഖനായ വാഗ്മിയും പരിഷ്കർത്താവും എഴുത്തുകാരനുമായിരുന്നു, കുമാർജി എന്ന കെ. കുമാർ .
ഗാന്ധിജിയുടെ സന്ദേശവും ദേശീയ പ്രസ്ഥാനത്തിന്റെ ചൈതന്യവും പഴയ തിരുവിതാംകൂർ സംസ്ഥാനത്ത് കൊണ്ടുവന്ന ആദ്യകാല സാമൂഹിക-ദേശീയ നേതാക്കളിൽ പ്രമുഖനായിരുന്നു അദ്ദേഹം.
ഗാന്ധിജിയുടെ കേരള പര്യടനവേളകളിൽ മിക്കപ്പോഴും അദ്ദേഹത്തിന്റെ ഇംഗ്ലീഷ് പ്രഭാഷണങ്ങൾ മലയാളത്തിൽ തർജമ ചെയ്തു വ്യാഖ്യാനിച്ചിരുന്നതു  കുമാർജി ആയിരുന്നു.
നെഹ്‌റു സർക്കാരിന്റെ ഉപദേഷ്ടാവ് കൂടെ ആയിരുന്നു കുമാർജി.
തിരുവിതാംകൂർ കോൺഗ്രസ് കമ്മിറ്റി പ്രസിഡന്റായിരുന്ന കുമാർജി, ഒന്നിലധികം തവണ ഗാന്ധിജിയുടെ തിരുവിതാംകൂർ പര്യടനത്തിന്റെ ചുമതലയും വഹിച്ചിരുന്നു.
സ്വാതന്ത്ര്യ പ്രസ്ഥാനത്തിന്റെ നിർണായക വർഷങ്ങളിൽ എ.ഐ.സി.സി (അഖിലേന്ത്യാ കോൺഗ്രസ് കമ്മിറ്റി), എ.ഐ.സി.സി (സി.ഡബ്ല്യു.സി അഥവാ കോൺഗ്രസ് വർക്കിംഗ് കമ്മിറ്റി), ടി.സി-പി.
സി.സി / കെ.പി.സി.സി എന്നിവയുടെ പ്രവർത്തക സമിതിയിൽ സേവനമനുഷ്ഠിച്ചു.
(അപരനാമങ്ങൾ: കുമാർജി, തിരുവിതാംകൂർ കുമാർ, ഇലന്തൂർ കുമാർജി;  ഇലന്തൂർ ഗാന്ധി, കുഴിക്കാലാ കുമാർ).
ബാല്യവും കൗമാരവും
"കുമാരൻ" അല്ലെങ്കിൽ "കുമാർ" എന്നായിരുന്നു കെ. കുമാറിന്റെആദ്യ നാമം.
‘കെ’ എന്നാൽ അദ്ദേഹത്തിന്റെ മാതുലനായ ‘കൃഷ്ണൻ നായർ’.
മാതുലന്റെ പേര് കുട്ടിയുടെ ആദ്യ പേരിനോട് 'രക്ഷാധികാരി' എന്ന നിലക്ക് ചേർക്കുന്നത് പഴയ കേരളത്തിന്റെ ഒരു പാരമ്പര്യമായിരുന്നു.
കേരളത്തിലെ പത്തനംതിട്ട (പഴയ കൊല്ലം) ജില്ലയിലെ ഇലന്തൂർ എന്ന ഗ്രാമത്തിലെ ഒരു പരമ്പരാഗത നായർ കുടുംബത്തിലാണ് കെ കുമാറിന്റെ ജനനം.
(പുരാതനമായ കാവിൽ ആശാന്മാരുടെ പിൻതുടർച്ചയായ കടുവിനാൽ- തഴയമണ്ണിൽകുടുംബം).
അദ്ദേഹത്തിന്റെ പിതാവ് ശ്രീ കെ. പത്മനാഭൻ നായർ, ശക്തനായ ഒരു സമൂഹ നേതാവും 
തിരുവിതാംകൂർ ഗവണ്മെന്റിലെ തലയെടുപ്പുള്ള ഒരു സിവിൽ ഉദ്യോഗസ്ഥനുമായിരുന്നു.
ഹൈ കോടതി ജഡ്ജിയും പിന്നീട് മുതിർന്ന സ്വാതന്ത്ര്യ സമര സേനാനിയുമായി മാറിയ ചങ്ങനാശ്ശേരി പരമേശ്വരൻ പിള്ളയും (1877–1940), [13] അധ്യാപകരായിരുന്നു പിന്നീട് അഭിഭാഷകരും ജഡ്ജിമാരുമായി മാറിയ ശങ്കരവേലിൻ പരമേശ്വരൻ പിള്ള, വൈക്കം നാരായണ പിള്ള എന്നിവരുടെ ഉറ്റ സുഹൃത്ത് കൂടിയായിരുന്ന അദ്ദേഹം ബ്രിട്ടീഷ് പ്രേരിത രാജഭരണത്തെ ചുറ്റിപ്പറ്റിയുള്ള സാമൂഹിക-രാഷ്ട്രീയ യാഥാർത്ഥ്യങ്ങൾനന്നായി അപഗ്രഹിച്ചു മനസ്സിലാക്കിയിരുന്നു.
കെ. കുമാറിന്റെ 'അമ്മ ഓമല്ലൂർ കടുവിനാൽ തറവാട്ടിലെ കുഞ്ഞു പെണ്ണമ്മ ആയിരുന്നു.  കുമാറുമായി അടുത്തബന്ധമുള്ളവരും സുഹൃത്തുക്കളും സഹപ്രവർത്തകരും അദ്ദേഹത്തെ "കുമാർ ’,‘ "കുമാർജി" അല്ലെങ്കിൽ പിന്നീട്  'ബാപ്പു ’എന്ന് വിളിച്ചുവന്നു.
മന്നാത്ത് പത്മനാഭ പിള്ളയുടെ സമകാലികൻ കൂടിയായ അദ്ദേഹം വിദൂരമായിപ്പോലും ജാതിചിന്തയേയോ വിഭാഗീയതയോ ഇല്ലാതെ നായർ സർവീസ് സൊസൈറ്റിയെ യാഥാർത്ഥ്യമാക്കാൻ NSS-ൽ ചേരാതെ മാറി നിന്ന് മന്നത്തിനെ സഹായിച്ചു.
കുമാറിന്റെ രാഷ്ട്രീയ പ്രചാരണങ്ങളിൽ പങ്കെടുത്തുകൊണ്ട് മന്നത്തു പത്മനാഭനും അദ്ദേഹത്തെ സഹായിച്ചുവന്നു.
(കെ. കുമാറിനെക്കുറിച്ചുള്ള ആദ്യകാല പരാമർശങ്ങൾ "കുമാർ" എന്നോ അല്ലെങ്കിൽ "കുമാർജി" എന്നോ കുഴിക്കാലാ കുമാർ എന്നോ, തിരുവിതാംകൂർ കുമാർ എന്നോ അപൂർവ്വമായി 'കുമാരൻ അഥവാ കെ. കുമാരൻ നായർ' എന്നോ കാണപ്പെടാം.)
ചെറുപ്പത്തിൽ തന്നെ കുമാർ ഹരിജൻ കുട്ടികളെയുംഎടുത്തു വീട്ടിൽ കൊണ്ട് വന്ന്  കുളിപ്പിക്കുകയും കുടുംബ അടുക്കളയിൽ ഭക്ഷണം കൊടുക്കുകയും ചെയ്തിരുന്നുവെന്ന് പറയപ്പെടുന്നു.
ഇത് എല്ലാ സാമൂഹിക പാരമ്പര്യങ്ങൾക്കും വിരുദ്ധമായിരുന്നു!
ജാതി പദവി അടിസ്ഥാനമാക്കിയുള്ള വിവേചനം അതിന്റെ പരമോന്നതാവസ്ഥയിലായിരുന്ന കാലമായിരുന്നു അത്. 'തീണ്ടൽ' (തൊട്ടുകൂടായ്മ) തുടങ്ങിയ അനാചാരങ്ങൾ ഒരു സാമൂഹിക പുണ്യമായി പരസ്യമായിത്തന്നെ ഉയർത്തിപ്പിടിച്ചിരുന്ന കാലം.
കുട്ടിക്കാലത്ത് തന്നെ കുമാറിന്റെ ഈ സമത്വ വീക്ഷണം പാരമ്പര്യത്തിൽ ഊന്നി ജീവിച്ചിരുന്ന അദ്ദേഹത്തിന്റെ അമ്മയെ സ്വാധീനിക്കാൻ തുടങ്ങി.
മകൻ വീട്ടിൽ കൂട്ടികൊണ്ടുവരുന്ന  ദളിത് കുട്ടികളെ പോറ്റുന്ന ജോലി അവർ തന്നെ ഏറ്റെടുക്കാൻ തുടങ്ങി.
എന്നിരുന്നാലും, മുൻപിലുള്ള കുളത്തിൽ കുട്ടികളെ കുളിപ്പിച്ച് സ്വയം കുളിയും കഴിഞ്ഞു പുതുവസ്ത്രം ധരിച്ചുവേണം വീട്ടിൽ പ്രവേശിക്കാൻ എന്ന് അവർ നിഷ്കർഷിച്ചു.
കുടുംബത്തിന്റെ പണ്ഡിത പാരമ്പര്യവും തന്റെ പാരമ്പര്യ വീക്ഷണം മാറ്റാൻ കുലീനയായ  ആ സ്ത്രീയെ സ്വാധീനിച്ചതായി തോന്നുന്നു.
പരവൂർ ഇംഗ്ലീഷ് സ്കൂളിലും, മാന്നാർ നായർ സൊസൈറ്റി ഹൈസ്കൂളിലുമാണ് കുമാർ പ്രാഥമിക വിദ്യാഭ്യാസം നേടിയത്.
തുടർന്ന്, ഇന്റർമീഡിയറ്റ് വിദ്യാഭ്യാസത്തിനായി മധുര അമേരിക്കൻ കോളജിലേക്കും പിന്നീട് ഉന്നത പഠനത്തിനായി മദ്രാസ് പ്രസിഡൻസി കോളേജിലേക്കും പോയി.
ബഹുസമർഥനായ വിദ്യാർഥിയായിരുന്ന അദ്ദേഹം യൂണിവേഴ്സിറ്റി വിദ്യാഭ്യാസം നേടിയ സംസ്ഥാനത്തെ ആദ്യകാല യുവാക്കളിൽ ഒരാളായിരുന്നു.
ദേശസ്‌നേഹവും  ഗാന്ധിയൻ ചിന്താ സരണിയും  പഠന കാലത്തുതന്നെ അദ്ദേഹത്തെ വളരെയേറെ സ്വാധീനിച്ചു.
തുടർന്ന് സാമൂഹ്യ പുനർനിർമ്മാണത്തിനായി ഗാന്ധിയൻ പ്രവർത്തനങ്ങളിൽ ഏർപ്പെടാൻ തുടങ്ങി.
ഇത് അദ്ദേഹത്തിന്റെ പഠനത്തെ പല തവണ ബാധിച്ചു.
ഗാന്ധിയുടെ മദ്രാസ് സന്ദർശനവും നിസ്സഹകരണത്തിനുള്ള ആഹ്വാനവും വന്നതോടെ മദ്രാസ് പ്രെസിഡെൻസി കോളേജിലെ പഠനം തീർത്തും ഉപേക്ഷിച്ചു അദ്ദേഹം  ദേശീയപ്രസ്ഥാനത്തിലെ പൂർണസമയ പ്രവർത്തകനായി.
ദേശീയ നേതാക്കളും ഒത്തു ആദ്യകാല പ്രവൃത്തിരംഗം ഉത്തരേന്ത്യ ആയിരുന്നു.
ദേശീയ പ്രസ്ഥാനത്തിലെ രംഗപ്രവേശം
കെ. കുമാർ ഇന്ത്യൻ നാഷണൽ കോൺഗ്രസിൽ അംഗമായതു 1912-ൽ ആണ്.
കോൺഗ്രസ്സിനു  അക്കാലത്ത് വളരെ ചുരുക്കം അംഗങ്ങൾ മാത്രമേ ഉണ്ടായിരുന്നുള്ളൂ.
ഗാന്ധിജിയുടെ ആഹ്വാനപ്രകാരം പഠിപ്പുപേക്ഷിച്ചു ഉത്തരേന്ത്യയിൽ പ്രവർത്തിച്ച രണ്ടു വർഷങ്ങൾക്കുശേഷം കർമമണ്ഡലം സ്വന്തം നാടാക്കണമെന്ന ഗാന്ധിജിയുടെ ഉപദേശം സ്വീകരിച്ച്‌ കുമാർ തിരുവിതാംകൂറിൽ മടങ്ങിയെത്തി കോൺഗ്രസ്‌ കമ്മിറ്റിയുടെ കാര്യദർശി സ്ഥാനം ഏറ്റെടുത്തു***.
തിരുവനന്തപുരത്ത് നിന്ന് കോൺഗ്രസിന്റെ  കേരളത്തിലെ മുഴുവൻ സമയ പ്രവർത്തകനായി.
അക്കാലത്ത് അദ്ദേഹം തിരുവനന്തപുരത്ത് സ്ഥിരതാമസമായിരുന്നു.
വി. അചുത മേനോൻ തുടങ്ങിയ മറ്റുനേതാക്കളുമൊത്തു അദ്ദേഹം മുഴുവൻ സമയ കോൺഗ്രസ് പ്രവർത്തനങ്ങളിൽ വ്യാപൃതനായി.
(കുമാർജിയെപ്പോലെ, വി. അചുത മേനോനെയും ആളുകളും ചരിത്രകാരന്മാരും മറന്നിരിക്കുന്നു).
ഖാദി കമ്മീൻ മുൻ ചെയർമാനും ഗാന്ധിഗ്രാം റൂറൽ യൂണിവേഴ്‌സിറ്റി സ്ഥാപക വൈസ് ചാൻസലറുമായിരുന്ന ഡാ.
ജി രാമചന്ദ്രൻ ഇങ്ങനെ അനുസ്മരിക്കുന്നു : "കുമാർജിയുടെ പ്രസംഗങ്ങൾ ബുദ്ധിജീവികൾക്കും സംസ്ഥാനത്തെ സാധാരണക്കാർക്കും ഇടയിൽ ഒരുപോലെ തരംഗങ്ങൾ സൃഷ്ട്ടിച്ചു".
"രാഷ്ട്രീയ സ്വാതന്ത്ര്യത്തിനായുള്ള പ്രക്ഷോഭത്തിൽ , കുമാർജിയുടെ ശബ്ദത്തേക്കാൾ വാഗ്‌മിത്തമുള്ളതും ചലനാത്മകവുമായ മറ്റൊരു ശബ്ദം ഈ നാട്ടിലൊന്നും  ഉണ്ടായിരുന്നില്ല. രാഷ്ട്രീയത്തിലും സൃഷ്ടിപരമായ പ്രവർത്തനങ്ങളിലും ഞാൻ അദ്ദേഹത്തെ ഒരു ജ്യേഷ്ഠ സഹോദരനായിട്ടാണ് കണ്ടതു"....
തന്റെ പരിവർത്തന ഘട്ടങ്ങളിൽ കെ. കുമാറിന്റെയും പാലിയാത്ത് കുഞ്ഞുണ്ണി അച്ചന്റെയും പ്രസംഗങ്ങൾ ശ്രവിക്കാൻ "തിരുവനന്തപുരം ബീച്ചിലേക്ക്" പോകാറുണ്ടായിരുന്ന കഥ പഴയകാല മന്ത്രി കെ. എ ദാമോദര മേനോൻ അദ്ദേഹത്തിന്റെആദ്മകഥയിൽപറയുന്നുണ്ട്.
"കുമാർജി സ്റ്റാർ സ്പീക്കർ ആയി  ഇല്ലാത്ത ഒരു രാഷ്ട്രീയ മീറ്റിങ്ങും അന്നൊന്നും തിരുവന്തപുരത്തു നടക്കുമായിരുന്നില്ല".
"തൂവെള്ള ഖാദിയിൽ ആച്ഛാദിതനായി ഗാന്ധിത്തൊപ്പിയും വച്ച് എത്തുന്ന അദ്ദേഹത്തിന് കിട്ടിയിരുന്ന സ്വീകരണം അന്ന് കേരളത്തിൽ മറ്റൊരു നേതാവിനും കിട്ടിയിട്ടുരുന്നില്ല".
വക്കം മൗലവി സ്ഥാപിച്ചു, നാടുകടത്തപ്പെട്ട സ്വദേശാഭിമാനി രാമകൃഷ്ണ പിള്ള 1910 വരെ നടത്തി വന്ന 'സ്വദേശഭിമാനി' വൃത്താന്തപത്രം, പുനരുജ്ജീവിപ്പിച്ചുകൊണ്ട് കേരളത്തിലെ, പ്രത്ത്യേകിച്ചു തിരുവിതാംകൂറിലെ ദേശീയ പ്രസ്ഥാനത്തിന് കുമാർജി തീ കൊളുത്തി.
ഇരുപതുകളിൽ (൧൯൨൦) ആയിരുന്നു നിർണായകമായ ഈ ചരിത്രസംഭവം.
തിരുവന്തപുരത്തുള്ള ഇന്നത്തെ ഡിപിഐ ഓഫീസ്‌ ആയിരുന്നു ആസ്ഥാനം.
അങ്ങനെ രാമകൃഷ്ണ പിള്ളയ്ക്കുശേഷം കുമാർജി സ്വദേശഭിമാനിപത്രത്തിന്റെ പത്രാധിപരായി.
ഈ അസാധാരണവും ധീരവും ആയ നീക്കം സർക്കാരിനെ മരവിപ്പിച്ചുഎന്ന് തന്നെ പറയാം.
എന്നിരുന്നാലും, ഉടനടി പ്രതികരിക്കാനോ പ്രതികാരം ചെയ്യാനോ വിവേക ബുദ്ധി മൂലം സർക്കാർ തയ്യാറായില്ല.
കെ. നാരായണ കുറുപ്പും ("പാറപ്പുറം", "ഉദയഭാനു" എന്നീ നോവലുകളുടെ രചയിതാവ്) ബാരിസ്റ്റർ എ.കെ. പിള്ളയും കുമാറിനെ പത്ര പ്രസിദ്ധീകരണത്തിൽ സഹായിച്ചു.
കുമാർ തന്നെ എഴുതിയ പതിവ് എഡിറ്റോറിയലുകൾക്ക് പുറമെ ഘന ഗംഭീരങ്ങളായ ലേഖനങ്ങളും സ്വദേശാഭിമാനിയിൽ പതിവായിരുന്നു.
സ്വദേശാഭിമാനി രാമകൃഷ്ണപിള്ളയുടെ സഹപ്രവർത്തകനും സുഹൃത്തും ആയിരുന്നു നാരായണ കുരുക്കൾ, ആർ. നാരായണ പണിക്കർ, പ്രശസ്ത രാഷ്ട്രീയ നിരൂപകൻ രാമൻ മേനോൻ, സ്വദേശഭിമണി രാമകൃഷ്ണ പിള്ളയുടെ ഭാര്യ ബി. കല്യാണി അമ്മ എന്നിവരും മറ്റ് പ്രമുഖ എഴുത്തുകാരും സ്വദേശാഭിമാനിയിലേക്കു നിരന്തരം ലേഖനങ്ങൾ സംഭാവന നൽകി.
കുമാറിന്റെ ലേഖനങ്ങളും പതിവായിരുന്നു.
എഴുത്തുകാരനും രവീന്ദ്രനാഥ ടാഗോറിന്റെ ശിഷ്യനുമായ കെ.സി. പിള്ള അക്കാലത്ത് വിദ്യാർത്ഥിയായിരുന്നു എങ്കിലും ഇടയ്ക്കിടെ സ്വദേശാഭിമാനി ഓഫീസിൽ ചെന്ന് കുമാർജിയെ സഹായിച്ചിരുന്നു.
(കുറിപ്പ് 1 കാണുക),  രാമാനന്ദ ചാറ്റർജി കൊൽക്കത്തയിൽ നിന്ന് പ്രസിദ്ധീകരിച്ച "മോഡേൺ റിവ്യൂ" വിന്റെ മാതൃകയിലാണ് പുതിയ സ്വദേശാഭിമാനി പ്രസിദ്ധീകരിച്ചിരുന്നത്.
കെ.സി പിള്ള, എവൂർ എസ്. ഗോപാലൻ നായർ തുടങ്ങിയവരുടെ അഭിപ്രായത്തിൽ കുമാർജിയുടെ നേതൃത്വത്തിൽ നടന്നിരുന്നിടത്തോളം കാലം ഏറ്റവും ഉയർന്ന നിലവാരമുള്ള പ്രസിദ്ധീകരണമായി തന്നെ തുടർന്നു 'സ്വദേശഭിമാനി’.
1932 ഓടെ സ്വദേശഭിമാനി’യുടെ പത്രധിപത്വം എ.കെ. പിള്ള ഏറ്റെടുത്തുവന്നു വേണം കരുതാൻ.
അക്കാലത്തെ സ്വാധീനമുള്ള മറ്റ് രണ്ട് ദേശീയ പത്രങ്ങളിലെങ്കിലും കെ. കുമാറിന്  പ്രധാന പങ്കുണ്ടായിരുന്നു - എ.കെ. പിള്ള തന്നെ നടത്തിയിരുന്ന ‘സ്വരാട്’.
° (കുറിപ്പ് 2 കാണുക) അംശി സഹോദരന്മാർ നടത്തിയിരുന്ന ‘മഹാത്മ’.
സ്വദേശാഭിമാനി രാമകൃഷ്ണ പിള്ളയുടെ ധീരമായ പ്രവൃത്തികളും കൃതികളും കുമാർജിയെ വല്ലാതെ സ്വാധീനിച്ചിരുന്നു.
ഉപ്പുനിയമ ലംഘനത്തിനുള്ള പ്രധാന വേദികളിലൊന്നായി രാമകൃഷ്ണ പിള്ള അന്ത്യവിശ്രമം കൊള്ളുന്ന കണ്ണൂർ കടല്പുറം  തെരഞ്ഞെടുത്തതും തലസ്ഥാന നഗരമായ തിരുവനന്തപുരത്ത് സ്വദേശാഭിമാനി രാമകൃഷ്ണ പിള്ളയുടെ പ്രതിമ  സ്ഥാപിച്ചു നാടുകടത്തലിന്റെ വാർഷിക അനുസ്മരണം കന്നി 5 ആയി സംഘടിപ്പിക്കുന്നതിൽ  സുപ്രധാന പങ്കുവഹിച്ചതും അതുകൊണ്ടാണ്.
സ്വാതന്ത്ര്യ വിപ്ലവത്തിന്റെ നീർച്ചുഴിയിലേക്കു
സ്വാതന്ത്ര്യസമരം കൊടുമ്പിരിക്കൊണ്ട സമയത്ത് കുമാർജി തിരുവിതാംകൂർ കോൺഗ്രസ് കമ്മിറ്റി പ്രസിഡന്റായിരുന്നു.
ഒന്നിലധികം തവണ ഗാന്ധിജിയുടെ തിരുവിതാംകൂർ പര്യടനത്തിന്റെ ചുമതലയും അദ്ദേഹം വഹിച്ചിരുന്നു.
സ്വാതന്ത്ര്യസമരത്തിന്റെ നിർണായക വർഷങ്ങളിൽ അദ്ദേഹം എ.ഐ.സി.സിയിലും ടി.സി-പി.
സി.സി / കെ.പി.സി.സിയുടെ കൺസ്ട്രക്റ്റീവ് വർക്ക് കമ്മിറ്റിയുടെ തലപ്പത്തും പ്രവർത്തിച്ചു.
മഹാത്മാഗാന്ധിയെ കൂടാതെ, രാജാജി, പണ്ഡിറ്റ് നെഹ്‌റു, സി. ആർ. ദാസ്, മറ്റ് പ്രമുഖ നേതാക്കൾ എന്നിവരുമായി കുമാർജിക്ക് അടുത്ത ബന്ധമുണ്ടായിരുന്നു.
അന്തരിച്ച കുരൂർ നീലകണ്ഠൻ നമ്പൂതിരിപ്പാട് (മുൻ എം‌എൽ‌എയും മുതിർന്ന ഗാന്ധിയനും) ഇങ്ങനെ നിരീക്ഷിക്കുന്നു: “ഇന്ത്യൻ സ്വാതന്ത്ര്യത്തിനായുള്ള എല്ലാ പ്രക്ഷോഭങ്ങളിലും സജീവമായി പങ്കെടുത്ത നമ്മുടെ ദേശീയ സ്വാതന്ത്ര്യസമരസേനാനികളിൽ ഏറ്റവും  ത്യാഗോന്മുഖനായിരുന്നു കുമാർജി”.
അദ്ദേഹം സജീവമായി നേതൃത്വം നൽകി പങ്കെടുത്ത പ്രക്ഷോഭങ്ങളിൽ  ശ്രദ്ധിക്കപ്പെടേണ്ടവയാണ് സിവിൽ നിയമ ലംഘനം (ഉപ്പു സത്യാഗ്രഹം : കോഴിക്കോട്, കണ്ണൂർ, തലശ്ശേരി), നിസ്സഹകരണ പ്രസ്ഥാനവും വിദേശ വസ്ത്ര ബഹിഷ്‌കരണവുo ആലപ്പുഴയിലും തിരുവന്തപുരത്തും മറ്റു പ്രദേശങ്ങളിലും നടന്ന പിക്കറ്റിങ് ക്ഷേത്ര പ്രവേശനവും സാമൂഹിക ഏകീകരണ പ്രസ്ഥാനവും.
വൈക്കം സത്യാഗ്രഹം നാഗ്പൂർ പതാക സത്യാഗ്രഹം മറ്റ് സുപ്രധാന സാമുദായിക ഐക്യ നീക്കങ്ങൾ എന്നിവയിലൊക്കെ അദ്ദേഹത്തിന്റെ സജീവ പങ്കാളിത്തമുണ്ടായിരുന്നു.
ഇവ അദ്ദേഹത്തിന് കുറഞ്ഞത് 21 മാസത്തെ തടവും 9 മാസത്തെ കഠിന തടവും സമ്മാനിച്ചു (സ്ഥിതീകരിച്ച കണക്കനുസരിച്ചു മാത്രം. അദ്ദേഹത്തിന്റെ ശരിയായുള്ള ജയിൽവാസം വളരെക്കൂടുതലായിരിക്കണം).
ആലപ്പുഴയിലും തിരുവനന്തപുരത്തും നടന്ന ഒരു വർഷം നീണ്ടുനിന്ന പ്രക്ഷോഭം ഗാന്ധിയൻ പ്രത്യയശാസ്ത്രത്തിലേക്കും ഖാദിയിലേക്കും ഉള്ള വലിയ സാമൂഹിക പരിവർത്തനത്തിന് കാരണമായി.
സ്വദേശി പ്രസ്ഥാനത്തിന്നും ആലപ്പുഴയിലും മറ്റു പ്രദേശങ്ങളിലും നടന്ന വിദേശ വസ്ത്ര ബഹിഷ്‌കരണത്തിനു അദ്ദേഹം നൽകിയ നേതൃത്വം നിരവധി പ്രമുഖരും വിദ്യാസമ്പന്നരുമായ സ്ത്രീകളെയുൾപ്പെടെ ദേശീയ പ്രസ്ഥാനത്തോടടുപ്പിക്കുവാൻ പ്രചോദനമായി.
സ്ത്രീ ശക്തി  സമാഹരണത്തിൽ ഈ  സമരങ്ങൾ അതുല്യ  പങ്കു  വഹിച്ചു.
അങ്ങനെ ദേശീയ നവോത്ഥാനത്തിനു ശക്തമായ പിൻതുണയുമായെത്തിയവരുടെ കൂട്ടത്തിൽ തിരുവിതാംകൂറിലെ അവസാന ദിവാനും  കുമാർജിയുടെ സഹപാഠിയുമായിരുന്ന പി‌ജി‌എൻ ഉണ്ണിത്തന്റെ ഭാര്യ സ്വദേശാഭിമാനി ടി കെ മാധവന്റെ ഭാര്യ, എം. കാർത്യായാനി അമ്മ എന്നിവർ പ്രത്യേക പരാമർശം അർഹിക്കുന്നു.
ഖാദി, ഹരിജനോദ്ധാരണം, സർവോദയം, സമുദായ മൈത്രി
മുപ്പതുകളോടെ കുമാർജി തന്റെ മുഴുവൻ ശ്രദ്ധയും ഹരിജനോദ്ധാരണം, സർവോദയം, സർവ സമുദായ മൈത്രി, വിദ്യാഭ്യാസം, ഖാദി എന്നിവയിലേക്ക് തിരിച്ചുവിട്ടു.
സംസ്ഥാനത്ത് ഉടനീളം പര്യടനം നടത്തി അദ്ദേഹം പ്രഭാഷണങ്ങൾ നടത്തുകയും ഹരിജൻ സ്കൂളുകൾ, മഹിളാ സ്കൂളുകൾ, സർവോദയ സ്കൂളുകൾ എന്നിവ ഉൾപ്പെടെ നിരവധി സ്കൂളുകൾ (90 നും 110 നും ഇടയിലെന്നു പറയപ്പെടുന്നു) സ്ഥാപിക്കുകയും ചെയ്തു.
ഇവയിൽ ചിലത് അറുപതുകളിലും എഴുപതുകളുടെ തുടക്കത്തിലും നിലനിന്നിരുന്നു.
കാലക്രമേണ, ഈ സ്ഥാപനങ്ങളിൽ ഭൂരിഭാഗവും അദ്ദേഹം പ്രധാനാധ്യാപകനോ ഹരിജനങ്ങളുടെ ഇടയിലെ അഭസ്തവിദ്യർക്കോ കൈമാറി.
ഇവ കൂടാതെ ഹരിജനങ്ങൾക്കു വേണ്ടി "കുമ്പഴ പ്രവൃത്തി പള്ളിക്കൂടം" എന്ന പേരിൽ മറ്റൊരു സ്കൂൾ അദ്ദേഹം ആരംഭിച്ചു.
ഈ സ്കൂൾ പിന്നീട്  ഇലന്തൂരിലെ ഇപ്പോഴത്തെ ഗവൺമെന്റ് വിഎച്ച്എസ്എസ് ന്റെ ജീവദായനിയായ ഉപവിദ്യാലയമായി മാറി.
കൂടാതെ, ഖാദിയെ ഒരു ജീവിത ദൗത്യമായി ഉയർത്തിക്കൊണ്ടുവരികയും ചെയ്തു.